section_heading: Dolazak na vlast
paragraph_text: Stefan Uroš II. je bio najmlađi sin Stefana Uroša I. i mađarske princeze Helene Anjou. Njegov brat Stefan Dragutin je postao kralj Srbije 1278. godine. Tijekom lova 1282. godine, Dragutin je bio teže ozlijeđen, pa je, očekujući smrt, abdicirao u bratovu korist kako bi umro kao monah. Iako je kasnije ozdravio vlast u Srbiji obnaša Milutin, dok Dragutin dobiva Mačvu, Beograd i Tuzlu od Ugarske čime nastaje kraljevstvo Srijema.